section_heading: Međunarodno priznanje
paragraph_text: mini|150px|[[Robert Badinter, predsjednik Badinterove komisije]] Badinterovu komisiju osnovalo je 27. kolovoza 1991. Vijeće ministara Europske ekonomske zajednice (EEZ) kako bi bivšim jugoslavenskim republikama pružilo pravne savjete i kriterije za diplomatsko priznanje.<ref> Krajem 1991. komisija je, između ostalog, proglasila da je Jugoslavija u procesu raspada i da se unutarnje granice jugoslavenskih republika ne mogu mijenjati ako se to slobodno ne dogovori. Čimbenici očuvanja hrvatskih prijeratnih granica, koje su 1947. uspostavila povjerenstava za razgraničenje, bili su amandmani jugoslavenskog saveznog ustava iz 1971. i 1974., koji su saveznim jedinicama dodijelili suverena prava, a federacija je pritom imala samo ovlasti koje su joj izričito dodijeljene ustavom.